CELEX: 62008CN0210
Language: el
Date: 2008-05-21 00:00:00
Title: Υπόθεση C-210/08 P: Αναίρεση που άσκησε στις 21 Μαΐου 2008 η Sebirán, S.L. κατά της αποφάσεως που εξέδωσε το Πρωτοδικείο (τέταρτο τμήμα) στις 12 Μαρτίου 2008 στην υπόθεση T-332/04, Sebirán, S.L. κατά ΓΕΕΑ και El Coto De Rioja, S.A.

19.7.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 183/15
            
         Αναίρεση που άσκησε στις 21 Μαΐου 2008 η Sebirán, S.L. κατά της αποφάσεως που εξέδωσε το Πρωτοδικείο (τέταρτο τμήμα) στις 12 Μαρτίου 2008 στην υπόθεση T-332/04, Sebirán, S.L. κατά ΓΕΕΑ και El Coto De Rioja, S.A.
   (Υπόθεση C-210/08 P)
   (2008/C 183/29)
   Γλώσσα διαδικασίας: η ισπανική
   Διάδικοι
   
      Αναιρεσείουσα: Sebirán, S.L. (εκπρόσωποι: J. Calderón Chavero και T. Villate Consonni, δικηγόροι)
   
      Αντίδικοι κατ' αναίρεση: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) και El Coto de Rioja, S.A.
   Αιτήματα της αναιρεσείουσας
   Η αναιρεσείουσα ζητεί από το Δικαστήριο:
   
               —
            
            
               να ακυρώσει την απόφαση του τετάρτου τμήματος του Πρωτοδικείου της 12ης Μαρτίου 2008 στην υπόθεση T-332/04 και να αποφανθεί σαφώς ότι τα σήματα EL COTO/COTO DE IMAZ (αφενός) και COTO D'ARCIS (αφετέρου) είναι συμβατά·
            
         
               —
            
            
               να κατανείμει τα δικαστικά έξοδα κατά το δίκαιο.
            
         Λόγοι αναιρέσεως και κύρια επιχειρήματα
   Διαφωνία ως προς την εκτίμηση του Πρωτοδικείου: η Sebirán θεωρεί ότι το κοινοτικό σήμα COTO D'ARCIS 
         δεν
       εμπίπτει στην απαγόρευση του άρθρου 8, παράγραφος 1, στοιχείο β', του κανονισμού 40/94 (1) επειδή, σε περίπτωση ανακοπής του δικαιούχου προγενέστερου σήματος, ήτοι των κοινοτικών σημάτων EL COTO και COTO DE IMAZ εν προκειμένω, δεν συντρέχει λόγος να μη γίνει δεκτή η καταχώριση του πιο πρόσφατου σήματος διότι, για τους σκοπούς της διατάξεως περί απαγορεύσεως, διαφέρει επαρκώς από τα προγενέστερα σήματα παρ' όλον ότι τα προϊόντα ή οι υπηρεσίες, που καλύπτονται από τα σήματα αυτά και από το σήμα του οποίου ζητείται η καταχώριση, είναι πανομοιότυπα ή παρόμοια, εξεταζόμενα στο σύνολό τους και όχι μεμονωμένα. Επιπλέον, δεν υφίσταται κίνδυνος συγχύσεως για το κοινό σε όλο το έδαφος της Ευρωπαϊκής Ενώσεως. Ο εν λόγω κίνδυνος συγχύσεως δεν περικλείει τον κίνδυνο συσχετισμού με το προγενέστερο σήμα.
   
      (1)  Κανονισμός (ΕΚ) 40/94 του Συμβουλίου, της 20ής Δεκεμβρίου 1993, για το κοινοτικό σήμα (ΕΕ L 11, σ. 1).